INVITATION TIL

SKOVVOKS

UDFLUGT FOR NÆSGÅRDENS GRUNDEJERFORENING

Kære alle

De seneste knap to år har vores skov, Kårup Skov, ændret karakter. Den er blevet *vitaliseret* for nu at hente inspiration i navnet på den forening, der står bag det hele: **V**italisering af **O**rdrup by og **K**årup **S**kov (VOKS).

Der er kommet legepladser, aktivitetsmiljøer, udsigtstårne, hængekøjer, svævebaner og meget, meget mere. Det er både flot og spændende – og selv om mange af jer sikkert allerede har været et smut i skoven og kigget på alle nyskabelserne og måske endda benyttet nogle af dem, vil bestyrelsen gerne invitere alle medlemmer på skovvoks-tur.

Ideen er, at vi sammen går gennem skoven og stopper op ved alle aktiviteterne. Undervejs vil Inger Kæregaard, der er vores medlem i VOKS-bestyrelsen, fortælle om alle ideerne bag VOKS – og samtidig er udflugten også anledning til, at vi kan hilse på hinanden. Derudover håber vi også, at mange melder sig ind i VOKS. Det koster 50 kroner om året og kan ske via [www.kaarupskov.dk](http://www.kaarupskov.dk)

   

**TID OG STED:**

Udflugten finder sted **SØNDAG 14. JULI**.

Vi mødes **KLOKKEN 14** på p-pladsen foran Ordrup-købmanden.

Medbring the, kaffe, vand og øl til eget forbrug. Bestyrelsen sørger for kage.

Aht. kagebagerne må I gerne tilmelde jer til Morten på [mob@pbpronto.dk](mailto:mob@pbpronto.dk) – senest 11. juli.

De bedste hilsner

Bestyrelsen *(Fotos fra* [*www.kaarupskov.dk*](http://www.kaarupskov.dk)*)*